สังคมข่าวหุ้น
*...ดัชนีหุ้นไทยปิดตลาด 1,356.43 จุด เพิ่มขึ้น 4.25 จุด มูลค่าการซื้อขาย 49,101 ล้านบาท (มูลค่าการซื้อขายทำสถิตินิวโลว์รอบเกือบ 2 เดือน) แนวโน้มวันนี้ตลาดฯ มีโอกาสแกว่งตัวแบบไซด์เวย์ ตามกรอบแนวรับ 1,340 จุด แนวต้าน 1,365 จุด ประเด็นน่าติดตามคือ ผลการประชุมกนง.-ตัวเลขส่งออกงวดพ.ค. และจับตา IMF ปรับคาดการณ์เศรษฐกิจโลก...
23 มิ.ย. 2563

เล็กเซียวหงส์
*…ดัชนีหุ้นไทยปิดตลาด 1,356.43 จุด เพิ่มขึ้น 4.25 จุด มูลค่าการซื้อขาย 49,101 ล้านบาท (มูลค่าการซื้อขายทำสถิตินิวโลว์รอบเกือบ 2 เดือน) แนวโน้มวันนี้ตลาดฯ มีโอกาสแกว่งตัวแบบไซด์เวย์ ตามกรอบแนวรับ 1,340 จุด แนวต้าน 1,365 จุด ประเด็นน่าติดตามคือ ผลการประชุมกนง.-ตัวเลขส่งออกงวดพ.ค. และจับตา IMF ปรับคาดการณ์เศรษฐกิจโลก…
*…THCOM ผันผวนน่าดู..หลังปลุกปั้นกันมาตั้งแต่ราคาไม่ถึง 3.50 บาท ด้วยสตอรี่ถูกเทกโอเวอร์และร่วมเป็นพันธมิตรกับ CAT เพื่อบริหารดาวเทียมไทยคมหลังหมดสัมปทาน..ว่าไปแล้วเรื่องถูกเทกโอเวอร์ เป็น “เหล้าเก่าในขวดใหม่” ที่ว่า CAT สนใจซื้อหุ้น THCOM เพื่อครองดาวเทียมทั้งหมด (ตามแนวคิดคสช.ช่วงแรก ๆ) แต่มาถึงวันนี้ความจำเป็นแทบไม่มี..ที่สำคัญ CAT กำลังเตรียมเป็นทองแผ่นเดียวกับ TOT เอาเรื่องนี้ก่อนดีไหม..? ส่วนเรื่องร่วมบริหารดาวเทียมหลังหมดสัมปทาน..ก็ไม่เห็นท่าที CAT ว่าจะยืนยันหรือเอาด้วยแต่อย่างใด.!!…
*…BDMS ยกธงขาว “ยกเลิกเข้าเทกโอเวอร์ BH” งานนี้ “ปราเสริฐ ปราสาททองโอสถ” ในฐานะผู้ถือหุ้น BDMS ให้เหตุผลว่า “แนวโน้มธุรกิจไม่ขยายตัว” แม้ราคาหุ้น BH ปรับลงมาก เข้าไปซื้อเพิ่มก็ไม่ติดล็อก 25% พอทำเทนเดอร์ฯ เจ้าของเดิมก็ร้อง..เลยถอยดีกว่า..ไม่เอาดีกว่า..!!…
*…SAWAD หลายคนทวงถามเรื่องปันผลมาเยอะ..ล่าสุดประกาศจ่ายปันผล 1.40 บาท แถมแจกวอร์แรนต์ (SAWAD-W2) อัตราส่วน 25 หุ้นเดิมต่อ 1 วอร์แรนต์ เอาเป็นว่าผู้ถือหุ้นรับ 2 เด้งกันไป น่าสนใจว่าวันนี้ราคาหุ้น SAWAD จะตอบรับอย่างไร…
*…SPALI ออกมาส่งสัญญาณยอดขายช่วงครึ่งแรกปีนี้ทำได้เกิน 10,000 ล้านบาท แม้เดือน เม.ย.ที่ผ่านมา ได้รับผลกระทบจากการใช้มาตรการล็อกดาวน์ของภาครัฐ แต่กลางเดือน พ.ค.เป็นต้นมา ลูกค้าที่สนใจซื้อที่อยู่อาศัยเริ่มเข้าชมโครงการและจองซื้อเพิ่มขึ้น จึงเป็นสัญญาณที่ดีต่อการขายที่อยู่อาศัยด้วยเช่นกัน…
*…INSET ร้อนแรงทีเดียว! หลังเเริ่มสะสม Backlog มากขึ้น ล่าสุดรับงานใหม่จากกลุ่มงานสร้าง Data Center อีก 350 ล้านบาท เพิ่มงานในมือเป็น 2,300-2,400 ล้านบาท แถมมีพันธมิตรเต็มบ้าน ทั้งทีโอที-กสท.-TRUE-FORTH-ICN-AIT เห็นพันธมิตรหลากหลายแบบนี้ เป้าหมายกำไรเติบโต 20% ไม่น่าไกลเกินเอื้อมแล้วล่ะ…
*…NWR เงียบหายไปนาน..ล่าสุดเซ็นสัญญางานสร้างอุโมงค์ “สายส่งไฟฟ้าใต้ดิน” ลอดแม่น้ำเจ้าพระยาของกฟน. มูลค่า 366 ล้านบาท ระยะเวลาก่อสร้าง 810 วัน มูลค่างานอาจดูไม่เยอะ..แต่เอาเถอะสถานการณ์แบบนี้ มีงานถือว่าดีแล้ว ส่วนราคาหุ้นไม่น่าจะตอบรับสักเท่าไหร่ เอาเป็นว่า “รับงานเพื่อประคองตัว” ไปก่อนละกัน...
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์และสุภชัย ปกป้อง รับชมสด ๆ ผ่าน www.facebook.com/kaohoononline, www.facebook.com/tv.kaohoon และ FM 96 MHz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ปิดท้ายด้วย Post Market Report โดยสุภชัย ปกป้อง เวลา 17.30 น. การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น